b"\n_START_ARTICLE_\nCommunity Shield\n_START_SECTION_\nHist\xc3\xb2ria\n_START_PARAGRAPH_\nLa copa es va jugar per primera vegada la temporada 1908-1909, reempla\xc3\xa7ant la Sheriff of London Charity Shield, que es comen\xc3\xa7\xc3\xa0 a jugar des de 1898-99 (encara que la Sheriff of London Charity Shield reaparegu\xc3\xa9 despr\xc3\xa9s en dues ocasions al costat de la Charity Shield). Els partits eren entre professionals i amateurs. El primer partit va ser entre el Manchester United (professionals) i el Queens Park Rangers (amateurs). La competici\xc3\xb3 no era molt considerada, els jocs eren informals, encara que els equips es preparaven molt per al partit._NEWLINE_Despr\xc3\xa9s, els partits de professionals contra amateurs va ser rebutjat, i el format de la competici\xc3\xb3 gradualment va evolucionar en partits normals entre els guanyadors de la lliga i la copa. Encara que va haver excepcions, com la shield de 1950, on van jugar la selecci\xc3\xb3 d'Anglaterra de la Copa Mundial contra el guanyador de la Copa, que havia fet un tour pel Canad\xc3\xa0 en aquells moments._NEWLINE_La data del joc va ser moguda al comen\xc3\xa7ament de la temporada el 1959, i el 1974 el secretari de la FA, Ted Croker, va crear el format actual amb els partits sempre sent jugats entre el guanyador de la lliga i la copa a l'estadi nacional i els ingressos destinats a caritat. El partit \xc3\xa9s decidit en el mateix dia amb temps extra i tirs de penals en cas d'empat, encara que entre 1975 i 1993 es compart\xc3\xad el trofeu si s'empatava._NEWLINE_Amb la formaci\xc3\xb3 d'una nova lliga, la Premier League, la shield va ser entre el guanyador de la Premier League i la FA Cup, des de 1993. La competici\xc3\xb3 va ser redenominada com la Community Shield l'any 2002. Una petita quantitat \xc3\xa9s destinada a la caritat, mentre que la resta \xc3\xa9s per a reformar la competici\xc3\xb3. L'equip m\xc3\xa9s reeixit en la competici\xc3\xb3 \xc3\xa9s el Manchester United, guanyador en 18 ocasions. La major quantitat de gols va ser el 1911, quan el Manchester United golej\xc3\xa0 8-4 el Swindon Town."